**AIŠKINAMASIS RAŠTAS**

Dėl Molėtų rajono savivaldybės tarybos 2015 m. gegužės 28 d. sprendimo Nr. B1-120 „Dėl Molėtų rajono savivaldybės biudžetinių įstaigų teikiamų atlygintinų paslaugų kainoraščio patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Parengto Molėtų rajono savivaldybės tarybos sprendimo projekto tikslas – pakeisti Molėtų rajono savivaldybės biudžetinių įstaigų teikiamų atlygintinų paslaugų kainoraštį, patvirtintą Molėtų rajono savivaldybės tarybos 2015 m. gegužės 28 d. sprendimu Nr. B1-120 „Dėl Molėtų rajono savivaldybės biudžetinių įstaigų teikiamų atlygintinų paslaugų kainoraščio patvirtinimo“, ir jį išdėstyti nauja redakcija.

Savivaldybės biudžetinių įstaigų teikiamų paslaugų kainoraštyje buvo patvirtintos Molėtų švietimo centro teikiamos atlygintinos paslaugos.

Molėtų rajono savivaldybės taryba 2018 m. kovo 29 d. sprendimu Nr. B1-66 „Dėl biudžetinės įstaigos Molėtų r. paslaugų centro steigimo ir nuostatų patvirtinimo“ ir Molėtų rajono savivaldybės tarybos 2018 m. gegužės 30 d. sprendimu Nr. B1-140 „Dėl Molėtų rajono savivaldybės biudžetinių įstaigų Molėtų švietimo centro ir Molėtų pedagoginės psichologinės tarnybos reorganizavimo, reorganizavimo sąlygų aprašo ir Molėtų r. švietimo pagalbos tarnybos nuostatų patvirtinimo“, nusprendė reorganizuoti Molėtų švietimo centrą ir Molėtų pedagoginę psichologinė tarnybą, įsteigti Molėtų r. paslaugų centrą. Todėl nuo 2018 m. rugsėjo 1 d. transporto nuomos paslaugas, kuriąs anksčiau teikė Molėtų švietimo centras, teiks Molėtų r. paslaugų centras. Molėtų r. švietimo paslaugų tarnyba išdavinės Kvalifikacijos pažymėjimus ir rinks Klausytojo mokestį už kvalifikacijos tobulinimo renginius.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

Molėtų rajono savivaldybės tarybos 2018 m. kovo 29 d. sprendimas Nr. B1-66 „Dėl biudžetinės įstaigos Molėtų r. paslaugų centro steigimo ir nuostatų patvirtinimo“.

Molėtų rajono savivaldybės tarybos 2018 m. gegužės 30 d. sprendimas Nr. B1-140 „Dėl Molėtų rajono savivaldybės biudžetinių įstaigų Molėtų švietimo centro ir Molėtų pedagoginės psichologinės tarnybos reorganizavimo, reorganizavimo sąlygų aprašo ir Molėtų r. švietimo pagalbos tarnybos nuostatų patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą:**

Teigiamos pasekmės – Molėtų r. paslaugų centras galės teikti transporto nuomos paslaugas, Molėtų r, švietimo pagalbos tarnyba galės už kvalifikacijos tobulinimo renginius imti klausytojų mokestį ir išdavinėti pažymėjimus.

Neigiamos pasekmės nenumatomos

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos už transporto nuomą, mokestis už kvalifikacijos tobulinimo renginius ir pažymėjimus.

**6.Vykdytojai, įvykdymo terminai**

Savivaldybės biudžetinių įstaigų direktoriai. Molėtų r. paslaugų centras. Molėtų r. švietimo pagalbos tarnyba.